A cort de Bagdad yera fastuosa como a cort sasanida de Ctesifont. En o califato abbasida bi heba un predominio de persans debant d'arabes en a politica. A monarquía yera absolutista, os sobirans teneban como consellers a funcionarios, eunucos y dica mullers, en cuenta d'os agüelos y mainates d'as tribus, que fuoron perdendo influencia. Amaneix por primera vegata o cargo de Visir u primer menistro.